CELEX: 31999R2646
Language: el
Date: 1999-12-15 00:00:00
Title: Κανονισμός (ΕΚ) αριθ. 2646/1999 της Επιτροπής, της 15ης Δεκεμβρίου 1999, για την τροποποίηση του κανονισμού (ΕΚ) αριθ. 1059/83 σχετικά με τα συμφωνητικά αποθεματοποίησης για τον επιτραπέζιο οίνο, το γλεύκος σταφυλής, το συμπυκνωμένο γλεύκος σταφυλής και το διορθωμένο συμπυκνωμένο γλεύκος σταφυλής

Avis juridique important

|

31999R2646

Κανονισμός (ΕΚ) αριθ. 2646/1999 της Επιτροπής, της 15ης Δεκεμβρίου 1999, για την τροποποίηση του κανονισμού (ΕΚ) αριθ. 1059/83 σχετικά με τα συμφωνητικά αποθεματοποίησης για τον επιτραπέζιο οίνο, το γλεύκος σταφυλής, το συμπυκνωμένο γλεύκος σταφυλής και το διορθωμένο συμπυκνωμένο γλεύκος σταφυλής  

Επίσημη Εφημερίδα αριθ. L 324 της 16/12/1999 σ. 0010 - 0010

ΚΑΝΟΝΙΣΜΟΣ (ΕΚ) αριθ. 2646/1999 ΤΗΣ ΕΠΙΤΡΟΠΗΣτης 15ης Δεκεμβρίου 1999για την τροποποίηση του κανονισμού (ΕΚ) αριθ. 1059/83 σχετικά με τα συμφωνητικά αποθεματοποίησης για τον επιτραπέζιο οίνο, το γλεύκος σταφυλής, το συμπυκνωμένο γλεύκος σταφυλής και το διορθωμένο συμπυκνωμένο γλεύκος σταφυλήςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργάνωσης της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 1677/1999(2), και ιδίως το άρθρο 32 παράγραφος 5,Εκτιμώντας τα ακόλουθα:(1) ο κανονισμός (ΕΟΚ) αριθ. 1059/83 της Επιτροπής, της 29ης Απριλίου 1983, σχετικά με τα συμφωνητικά αποθεματοποίησης για τον επιτραπέζιο οίνο, το γλεύκος σταφυλής, το συμπυκνωμένο γλεύκος σταφυλής και το διορθωμένο συμπυκνωμένο γλεύκος σταφυλής(3), όπως τροποποιήθηκε τελευταία από τον κανονισμό (ΕΚ) αριθ. 1262/96(4), καθορίζει τις ενισχύσεις. Οι ενισχύσεις αποσκοπούν στην αντιστάθμιση των χηρματικών δαπανών, των τεχνικών δαπανών, καθώς και του κόστους των απαιτουμένων πιστοποιητικών αναλύσεως, που συνδέονται όλα με την αποθεματοποίηση των οίνων. Από την πτωτική εξέλιξη των επιτοκίων κατά την τελευταία περίοδο, αιτιολογείται αναθεώρηση των στοιχείων υπολογισμού των ενισχύσεων στην αποθεματοποίηση. Από την άλλη πλευρά, η κατάργηση της αποστάξεως της ονομαζομένης "εγγύησης καλού τέλους" είχε αυξητική επίπτωση επί των τεχνικών δαπανών αποθεματοποίησης, δεδομένου ότι οι οίνοι διατίθενται τώρα στην αγορά μετά την αποθεματοποίηση και πρέπει, συνεπώς, να είναι καλής ποιότητας και να παρακολουθούνται προσεκτικά κατά τη διάρκεια της διατήρησης. Πρέπει, συνεπώς, να προσαρμοστούν οι ενισχύσεις, λαμβάνοντας υπόψη την εξέλιξη αυτών των στοιχείων υπολογισμού·(2) η επιτροπή διαχείρισης οίνου διατύπωσε γνώμη εντός της ταχθείσας από τον πρόεδρο προθεσμίας,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΟΚ) αριθ. 1059/83 τροποποιείται ως εξής:1. στο άρθρο 12 στοιχείο α):- το ποσό των 0,01715 Ecu αντικαθίσταται από το ποσό των 0,01544 ευρώ·- το ποσό των 0,02524 Ecu αντικαθίσταται από το ποσό των 0,02272 ευρώ·2. στο άρθρο 12 στοιχείο γ):- το ποσό των 0,02041 Ecu αντικαθίσταται από το ποσό των 0,01837 ευρώ·- το ποσό των 0,03019 Ecu αντικαθίσταται από το ποσό των 0,02717 ευρώ·3. στο άρθρο 12 στοιχείο δ):- το ποσό των 0,06835 Ecu αντικαθίσταται από το ποσό των 0,06152 ευρώ·- το ποσό των 0,07547 Ecu αντικαθίσταται από το ποσό των 0,06792 ευρώ·4. στο άρθρο 12 στοιχείο ε), το ποσό των 0,06835 Ecu αντικαθίσταται από το ποσό των 0,06152 ευρώ.Άρθρο 2Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 15 Δεκεμβρίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 84 της 27.3.1987, σ. 1.(2) ΕΕ L 199 της 30.7.1999, σ. 8.(3) ΕΕ L 116 της 30.4.1983, σ. 77.(4) ΕΕ L 163 της 2.7.1996, σ. 18.